
	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2012

	Projekto vertė:
	171.847,49 Eur

	Finansavimo šaltiniai:
	Europos Sąjungos struktūrinių fondų, Valstybės biudžeto lėšos

	Projekto aprašymas:
	Joniškio vaikų lopšelis – darželis „Ąžuoliukas“ yra savarankiška Joniškio rajono savivaldybės biudžetinė įstaiga, vykdanti ikimokyklinio, specialiojo ikimokyklinio ir priešmokyklinio ugdymo programas. Įstaiga veikia nuo 1977 m., o neįgaliųjų vaikų grupė savo veiklą pradėjo 1994 m. Maksimalus vaikų skaičius darželyje - 180, bendras vietų užimtumas viršija 90 proc. Įstaigoje dirba 51 darbuotojas. Lopšelio - darželio pastato (Latvių g. 2, Joniškis) atitvarų ir inžinerinių sistemų būklė neatitinka norminių reikalavimų, jų šiluminės charakteristikos prastos. Didžiausi šilumos nuostoliai patiriami per išorės sienas - 50,4 proc. visų savitųjų šilumos nuostolių; per langus ir duris - 23,9 proc.; per stogą - 18,6 proc.; per I a. grindis - 7,1 proc. Dėl didelių šilumos nuostolių nėra galimybių užtikrinti higienos normas atitinkančias sąlygas patalpose. Projekto tikslas - didinti energijos vartojimo efektyvumą Joniškio vaikų lopšelyje - darželyje "Ąžuoliukas", atliekant pastato rekonstrukciją. Atlikus Joniškio darželio pastato energetinį auditą, buvo numatytos energijos taupymo priemonės. Siekiant efektyvaus ir optimalaus šilumos energijos sutaupymo, komfortiškesnių darbo sąlygų, pasirenkamas vidutinių investicijų renovacijos priemonių paketas. Projekto metu bus įgyvendintos šios energijos taupymo priemonės: sienų ir cokolio šiltinimas, nuogrindos įrengimas, antro aukšto perdangos šiltinimas, šildymo sistemos rekonstravimas, apšvietimo sistemos ir elektros instaliacijos rekonstravimas. Įgyvendinus projektą, bus prailgintas pastato gyvavimo laikas, pagerės pastato patalpų mikroklimatas ir higienos sąlygos, bus užtikrintos kokybiškos vaikų ugdymo ir darželio darbuotojų darbo sąlygos. Planuojama per metus sutaupyti 0,17 GWh šiluminės energijos.

